Ерик Корнел
Ерик Алин Корнел () е американски физик. През 2001 г. заедно с Карл Уиман и Волфганг Кетерле е награден с Нобелова награда за физика „за постигането на Бозе-Айнщайнова кондензация в разредени газове от атоми на алкалните елементи и за ранните фундаментални изследвания на свойствата на кондензациите“. Първият синтез на Бозе-Айнщайнова кондензация е осъществен от Корнел и Уиман през 1995 г.

Биография 
Роден е на 19 декември 1961 г. в Пало Алто, Калифорния. Две години по-късно семейството му се премества да живее в Кеймбридж, Масачузетс. Завършва Станфордския университет, а през 1990 г. получава докторска степен по физика от Масачузетския технологичен институт. Става професор в Колорадския университет в Боулдър. Работи в Американския национален институт по стандарти и технологии към Департамента по търговия на САЩ.

През октомври 2004 г. лявата му ръка е ампутирана, за да се спре разпространението на инфекция, предизвикана от бактерията necrotizing fasciitis.

Външни препратки 
 Страница за Корнел в Колорадския университет 
 Страница на Нобеловия комитет за наградата по физика за 2001 година

Бележки 

Американски физици
Носители на Нобелова награда за физика
Американски нобелови лауреати
Масачузетски технологичен институт
Станфордски университет
Членове на Националната академия на науките на САЩ
Личности (Пало Алто)